Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 14 1/1986. (II. 21.) ÉVM—EüM együttes rendelet 7. § (1) bekezdése.
Paragraph Index: 532

c) Hóolvadáskor, a hólé lefolyásának biztosítása érdekében a közút kezelõjének gondoskodnia kell a vízelnyelõk, vízelvezetõ rendszerek szabaddá tételérõl. 3.3.4. A hófúvás okozta akadályok megszüntetése A hóakadályok elhárítása során a sürgõsségi sorrendet a közutak közútkezelési szolgáltatási osztálya határozza meg. A sürgõsségi sorrendet indokolt esetben meg lehet 2004/8. szám változtatni. Rendkívüli idõjárás esetén, amíg az elhárítási munkák hatástalannak bizonyulnának, az elhárítást csak különleges esetben (élet- és vagyonvédelem biztosítása) kell megkezdeni, illetve folytatni. 3.3.5. A téli útüzemeltetés utáni feladatok A téli útüzemeltetést követõen — az ideiglenes hóvédmûveket össze kell szedni (ezt április 15-ig javasolt elvégezni); — az eszközöket a nyári feladatokra át kell állítani, korrózióvédelmüket el kell látni; — az elmúlt téli idõszak mûszaki-gazdasági elemzését és értékelését el kell végezni (ezt május 15-ig javasolt elvégezni). 3.4. A közhasználatú várakozóhelyek üzemeltetése A közút kezelõjének gondoskodnia kell a közhasználatú várakozóhely létesítményeinek mûködtetésérõl, valamint e várakozóhelyek tisztításáról, a szükséges anyagokkal történõ ellátásáról, a csapadékvíz elvezetésérõl és a szemét elszállításáról. A várakozóhelyek közlekedésre és várakozásra szolgáló burkolatainak, úttartozékainak üzemeltetésében a várakozóhelyet megközelítõ út közútkezelési szolgáltatási osztályba sorolásának megfelelõen kell eljárni. A közút részét képezõ, bérleti szerzõdés alapján üzemeltetett várakozóhelyek fenntartása — eltérõ megállapodás hiányában — a közútkezelõ feladata. 3.5. A közúti jelzések és egyéb úttartozékok helyreállítása, cseréje, pótlása, a rendszer felülvizsgálata A közút forgalmi rendjének kialakítását a forgalmi körülmények vagy a baleseti helyzet jelentõsebb változása esetén, de legalább 5 évenként a vonatkozó jogszabály15 szerint felül kell vizsgálni. A közút kezelõjének a közúti jelzéseket (fényjelzõ készülékeket, a közúti jelzõtáblákat (valamint az azok megvilágítását szolgáló berendezéseket, valamint az útburkolati jeleket), a vasút üzemben tartójának pedig a vasúti átjárót biztosító berendezéseket tisztán, jó és üzemképes állapotban kell tartania. A fényjelzõ készülékek jelzéseinek, valamint a közúti jelzõtábláknak a láthatóságát akadályozó növényzetet el kell távolítani. A közúti jelzések (és berendezések) meglétét és állapotát az út kezelõjének, illetve a vasút üzemben tartójának rendszeresen ellenõriznie (ellenõriztetnie) kell.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes